  Туспуктэм: vk.com (Денис Парахин) Наталия Сильвестрова Удмуртиысь спортсменъёс маунтинбайкъя калыккуспо но огъяроссии ӵошатсконъёсын зарни, азвесь но бронза медальёс басьтӥзы. Ужрад «Чекерил» спорт огъетын ортчиз. Со сярысь элькунысь физической культурая но спортъя министр Денис Парахин «ВКонтакте» мерлыко вотэсысь бамаз ивортӥз. Кросс-кантрия калыккуспо ӵошатсконъёсын Анастасия Бонадыкова юниоркаос пӧлын но Михаил Белокрылов юниоръёс пӧлын нырысетӥ луизы. Со ик дисциплинаын Анна Миролюбова нылкышноос пӧлын кыкетӥ инты басьтӥз. Со сяна, нылаш но Илья Ложбин вакчи кругъя ӵошатсконъёсын бронза медаль басьтӥзы. Кросс-кантрия огъяросси ӵошатскоъёсын Евгения Латаева кыкетӥ луиз. Тодэ вайытом, Сарапулысь спортсмен памп-трекъя Дунне чемпионатлэн быръён люкетаз вормиз. Тегъёс: Спорт велоспорт ӵошатсконъёс Удмуртия  